OpenLLM-France/wikimedia huggingface dataset:
# Collada dels Escaubells

La Collada dels Escaubells és un coll a 2.219,6 metres d'altitud situat en la carena que separa els termes de Baix Pallars, (antic terme de Montcortès de Pallars), i de Sort (antic terme de Llessui.
És al costat nord, ran mateix, del Cap de la Muntanyeta i al sud de la Collada de les Forques, a l'extrem nord de la Serra d'Estac.

## Enllaços externs

* La Collada dels Escaubells en el seu entorn, a l'Institut Cartogràfic de Catalunya
# Tethea

Tethea és un gènere de papallones nocturnes que pertany a la família Drepanidae.

## Taxonomia

* Subgènere Saronaga Moore, 1881
** Tethea albicosta (Moore, 1867)
** Tethea consimilis (Warren, 1912)
*** Tethea consimilis aurisigna (Bryk, 1943)
*** Tethea consimilis c-Àlbum (Matsumura, 1931)
*** Tethea consimilis commifera (Warren, 1912)
*** Tethea consimilis congener (Roepke, 1945)
** Tethea oberthueri (Houlbert, 1921)
* Subgènere Tethea
** Tethea albicostata (Bremer, 1861)
** Tethea ampliata (Butler, 1878)
*** Tethea ampliata grandis Okano, 1959
*** Tethea ampliata shansiensis Werny, 1966
** Tethea fusca Werny, 1966
** Tethea longisigna Laszlo, G.Ronkay, L.Ronkay & Witt, 2007
** Tethea octogesima (Butler, 1878)
*** Tethea octogesima watanabei (Matsumura, 1931)
** Tethea ocularis (Linnaeus, 1767)
** Tethea or (Denis & Schiffermüller, 1775)
** Tethea punctorenalia Houlbert, 1921
** Tethea subampliata (Houlbert, 1921)
** Tethea trifolium (Alpheraky, 1895)

## Galeria

* Tethea consimilis
* Tethea ocularis
* Tethea or

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Tethea» (en anglès). The Global Lepidoptera Names Index [Natural History Museum], 2003.

## Enllaços externs

* Biodiversidad Virtual: Tethea (castellà)
* Funet: Tethea (en)
# Can Castanyer

«Can Castanyer» té aquests significats:
* Can Castanyer (Riells del Fai), masia al Vallès Oriental
* Can Castanyer (Sant Cugat del Vallès), masia al Vallès Occidental
* Can Castanyer (urbanització), a Bigues i Riells
* Can Castanyer (Vilablareix), masia al Gironès
# Pravica

Pravica és un poble i municipi d'Eslovàquia. Es troba a la regió de Banská Bystrica. La primera menció escrita de la vila es remunta al 1271.
# Pravda (Crimea)

* No s'ha de confondre amb Pravda.
Pravda (en ucraïnès i en rus: Правда) és un poble de la República Autònoma de Crimea, a Ucraïna, que el 2014 tenia 1.474 habitants. Pertany al districte rural de Pervomàiske.

## Referències

* ↑ «Телефонные коды городов Крыма после присоединения». Предложения по отдыху в Крыму. Arxivat de l'original el 2016-06-05. [Consulta: 21 juny 2016].
* ↑ Приказ Россвязи от 31.03.2014 № 61 «О присвоении почтовых индексов объектам почтовой связи»
# Gat himalaià

El gat himalaià és un gat persa acolorit com un gat siamès, però té els trets característics de la raça persa, que combinats li donen un aspecte elegant. El gat himalaià té la mateixa morfologia del gat persa: estructura corporal, el cap massís, nas curt i camús, mantell llarg i sedós. Del gat siamès comparteix les puntes acolorides i els ulls blaus. Alguns gats himalaians presenten acromelanisme.
El gat himalaià és lleugerament més precoç que les femelles de la raça persa.
És un gat afectuós, intel·ligent i còmode, i no acostuma a miolar. Necessita poc espai, és ideal per a apartaments i com a company per als nens.

## Referències

* McDonald, Coleman. (2001). Manuals de gats. El himalayo. Editorial Hispano Europea. ISBN 84-255-1393-6.

## Enllaços externs

* Gat himalaià Arxivat 2005-02-12 a Wayback Machine. (castellà)
* Gat himalaià en el lloc web Mundo Gatos (castellà)
# Universitat Noruega de Ciència i Tecnologia

La Universitat Noruega de Ciència i Tecnologia, coneguda pel seu acrònim noruec NTNU (Norges teknisk-naturvitenskapelige universitet) està situada a Trondheim. És la segona universitat més gran del país, i té la principal responsabilitat nacional en l'educació tècnica. La universitat busca l'eminència acadèmica en enginyeria i ciències naturals, així com en altres disciplines com les ciències socials, l'art, la medicina i l'arquitectura.
NTNU està situada en diversos campus a la ciutat de Trondheim. Els dos principals són Gløshaugen, que conté els edificis d'enginyeria i ciències naturals, i Dragvoll, per les humanitats i les ciències socials.
La universitat consta de set facultats i 53 departaments. Té aproximadament 20000 estudiants i uns 4300 treballadors, dels quals uns 2500 es dediquen a l'educació i la recerca.
NTNU rep estudiants de tot el món i coopera amb moltes universitats estrangeres i projectes internacionals. També treballa estretament amb el SINTEF, una de les institucions independents de recerca més grans d'Europa.
# Futbol'ny Klub Dinamo Minsk

El Futbol'ny Klub Dinamo Minsk (en belarús Футбольны клуб Дынама Менск) és un club belarús de futbol de la ciutat de Minsk.

## Història

* 1927 Fundació amb el nom de Dinamo Minsk
* 1954 Desfet
* 1954 Refundat amb el nom de Spartak Minsk
* 1959 Reanomenat Belarus Minsk
* 1962 Reanomenat Dinamo Minsk
El Dinamo Minsk fou l'únic club de l'antiga RSS de Belarús que va disputar la primera divisió de la Lliga soviètica de futbol, disputant 39 de les 54 temporades i guanyant l'edició de 1982.

## Palmarès

* Lliga belarussa de futbol (7): 1992, 1993, 1994, 1995, 1996, 1997, 2004
* Copa belarussa de futbol (3): 1992, 1994. 2003
* Lliga soviètica de futbol (1): 1982

## Entrenadors destacats

* Oleg Bazilevitx (1977-78)
* Eduard Malofeev
* Alexandr Piskarev (2000-01)

## Equip reserva

L'equip reserva del club, anomenat Dinamo Minsk 2, va jugar durant diverses temporades a la primera divisió del país sota els noms Belarus Minsk i Dinamo-93 Minsk. Ascendí el 1992 i descendí el 1998. Va guanyar la copa belarussa el 1995.

## Vegeu també

* Estadi Traktar

## Enllaços externs

* Web oficial (rus) (anglès)
# Futbol'ny Klub SKVICH Minsk

El Futbol'ny Klub SKVICH Minsk és un club belarús de futbol de la ciutat de Minsk.

## Història

El club va ser fundat l'any 2000 per l'empresa SKVICH. Fou anomenat des del seu inici FK Lakamatyu Minsk (FK Lokomotiv Minsk, en belarús ФК Лякаматыў Менск) en rebre el suport dels ferrocarrils del país. L'any 2009 revertí el nom a l'original FK SKVICH.

## Futbolistes destacats

* Ardian Shala
* Zaza Kvekveskiri
* Tamazs Pertija
* Kakhaber Tsatsanava
* Mikhail Smirnov

## Enllaços externs

* Lokomotiv Minsk a UEFA.COM
* Lokomotiv Minsk a EUFO.DE
* Lokomotiv Minsk a Weltfussball.de Arxivat 2008-09-29 a Wayback Machine.
* Lokomotiv Minsk a Playerhistory.com
* Lokomotiv Minsk a Football-Lineups.com
# Money for Nothing

Money for Nothing és un senzill de la banda de rock britànica Dire Straits, inclòs en el seu àlbum d'estudi Brothers in Arms del 1985. La lletra de la cançó està escrita des del punt de vista de dos homes de la classe treballadora que veuen vídeos musicals i comenten el que veuen. La cançó compta amb la col·laboració de Sting cantant com a veu de fons, fent tant la introducció al falset com el cor de suport de «I want my MTV». L'innovador vídeo de la cançó va ser el primer que es va emetre a MTV Europa quan es va llançar la cadena l'1 d'agost de 1987.
Comercialment va ser el single amb més èxit dels Dire Straits, aconseguint el número 1 durant tres setmanes als Estats Units, el número 1 durant tres setmanes a la llista de Top Rock Tracks dels Estats Units i el número 4 en el Regne Unit natal de la banda. «Money for Nothing» va guanyar el premi Grammy a la millor interpretació rock d'un duo o grup amb vocalista el 1986 a la XXVIII edició dels Premis Grammy, i el vídeo va guanyar el premi Vídeo of the Year en la III edició dels MTV Video Music Awards.

## Referències

* ↑ «MTV ready to rock Russia». BBC News Online, 25-09-1998 [Consulta: 1r abril 2007].
* ↑ «Past Winners Search». [Consulta: 23 juliol 2014].
# George Habash

George Habash (àrab: جورج حبش, Jurj Ḥabax), també conegut com a al-Hakim (‘el Savi’ o ‘el Doctor’) (Lod, Palestina, 2 d'agost de 1926 - Amman, Jordània, 26 de gener de 2008), fou un guerriller i activista polític palestí, considerat una figura clau en la segona meitat del segle xx a Palestina i en tot el món àrab. Fou fundador del Moviment dels Nacionalistes Àrabs, que tindria una gran influència en tota la regió, i del Front Popular per l'Alliberament de Palestina.
Refugiat palestí des de la nakba de l'any 1948, que provocà l'èxode de centenars de milers de palestins expulsats per la fundació de l'estat d'Israel, Habash estudià medicina a la Universitat Americana de Beirut, on ja començà la lluita política per alliberar Palestina per tots els mitjans possibles, inclosa la guerra de guerrilles.
Influït per la ideologia nacionalista àrab, fundà amb altres companys l'any 1951 el Moviment dels Nacionalistes Àrabs, que tindria una gran influència en el futur del món àrab. I s'alinearia amb els posicionaments panarabistes de Gamal Abdel Nasser.
Després de la derrota de les forces àrabs de la Guerra dels sis dies, l'any 1967, fou un dels fundadors del Front Popular per a l'Alliberament de Palestina (FPAP), d'inspiració marxista, i esdevindria un dels dirigents més carismàtics de l'Organització per l'Alliberament de Palestina (OAP), malgrat mantenir fortes discrepàncies amb Iàssir Arafat i el seu partit Fatah.
El Front Popular per l'Alliberament de Palestina desenvoluparia una guerra de guerrilles contra Israel, i va tenir una forta presència entre els refugiats palestins; l'any 1970 jugà un important paper en les lluites del Setembre Negre, en les quals el govern de Jordània combaté i expulsà els refugiats palestins, amb el suport d'Israel i els Estats Units. A partir d'aleshores establirien les seves bases a Beirut.
Habash, al capdavant de l'FPAP, s'oposaria a la resolució dels dos estats com a solució del conflicte israelià-palestí, ja que suposava legitimar els territoris ocupats per Israel el 1948 i l'expulsió de centenars de milers de palestins de la seva terra. El FPAP, amb altres grups, formaren el Front Rejeccionista.
Al Líban, Habash es mostraria partidari del Moviment Nacional Libanès, al costat de l'OAP, però no intervindria en la Guerra Civil libanesa a finals dels 70.
Des de la Primera intifada, però, l'ascens de les forces islamistes anà arraconant les forces d'esquerra com l'FPAP o el FDAP. Després dels acords d'Oslo, l'agost de 1993, que conduïren a la creació de l'Autoritat Nacional Palestina (ANP), Habash formà una altra oposició, reclamant que l'OAP continués representant el poble palestí, inclosos els refugiats. Es negà a tornar als territoris ocupats de 1967, malgrat la invitació de l'ANP.
L'any 2000, George Habash renuncià al seu lideratge de l'FPAP, per motius de salut. Morí a Amman, Jordània, el 26 de gener de 2008, als 81 anys, d'un atac de cor.

## Enllaços externs

* lloc web oficial (àrab)
# George Hajjar

George Hajjar (àrab: جورج حجار, Jūrj Ḥajjār) és un escriptor, professor universitari i activista polític canadenc d'origen àrab. Fou membre del Front Popular per a l'Alliberament de Palestina (FPAP), i esdevingué company de lluita de Leila Khaled.
Com a professor universitari exercí a l'Institut Politècnic Ryerson (actual Universitat Ryerson), al departament d'Estudis Integrats de la Universitat de Waterloo, ambdós al Canadà, i posteriorment a la Universitat de Kuwait. Com a escriptor publicà diverses obres d'assaig a la dècada de 1970 sobre Palestina i el dret a l'autodeterminació. La seva obra més coneguda fou El meu poble viurà. Biografia d'una revolucionària.
Hajjar contactà amb Khaled i altres membres del moviment d'alliberament palestí, durant diverses visites realitzades a l'Orient Mitjà als anys 1970 i 1971. A la trobada del 23 de juliol de 1971 dispensaren tretze hores diàries, durant cinc dies, de converses perquè Hajjar recopilés tota la informació possible. A continuació, processà tota la informació durant els mesos de setembre i octubre de 1971 per a redactar el llibre. En acabat, sondejà vint editorials canadenques, cap d'elles interessades en publicar l'obra. Finalment, l'editorial Bantam Books de Nova York acceptà l'obra i vengué els drets d'autoria a nivell internacional, fet que permetí publicar l'obra en indrets com Japó, Regne Unit o Alemanya Occidental. A partir d'aleshores, nombroses crítiques aparegueren a periòdics, com per exemple dues publicades l'any 1973 al The Sunday Telegraph de Londres. La Pilots' Association presentà una demanda per a retirar el llibre de circulació però els tribunals de justícia britànics no li donà la raó fent prevaldre el dret a la llibertat d'expressió.

## Obres escrites

* El meu poble viurà. Biografia d'una revolucionària (1973)
* Kanafani, symbol of Palestine (1974)
* Rebellion and self rule in Iraqi Kurdistan (1974) (amb Charlotte Dennett i la secció libanesa de LIMPAL)

## Referències

* 1 2 3 4 5 6 7 Hajjar, George S. The Third Arab-Israeli War: The June War and Its Repercussions 1967–1974 (en anglès). Xlibris Corporation, 2017. ISBN 978-1-5434-3002-8 [Consulta: 12 novembre 2018].
* ↑ Mata, Toni. «Tigre de paper recupera l'obra de la històrica activista palestina Leila Khaled». Regió7.cat, 21-04-2014. [Consulta: 12 novembre 2018].
* ↑ «George Hajjar». LlegirEnCatalà.cat. [Consulta: 12 novembre 2018].
* 1 2 3 «My People Shall Live» (en anglès). OnePalestine.org. [Consulta: 28 desembre 2018].
* ↑ «Kanafani, symbol of Palestine» (en anglès). Worldcat.org. [Consulta: 13 novembre 2018].
* ↑ «Rebellion and self rule in Iraqi Kurdistan» (en anglès). Worldcat.org. [Consulta: 13 novembre 2018].
# George Harper

George Harper (Basingstoke, Hampshire, 10 de juliol de 1992) és un ciclista anglès, professional des del 2013. Actualment corre a l'equip One Pro Cycling.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Molí d'en Sutirà

El Molí d'en Sutirà és una obra de Porqueres (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Estructura conservada parcialment i coberta per vegetació. Trobem un accés al molí i un lateral en mur paredat i des de l'interior veiem els arcs de volta, un d'ells el d'accés en maó pla. Més endavant hi ha la bassa.

## Referències

* ↑ «Molí d'en Sutirà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# Gianni Vernetti

Gianni Vernetti, va néixer el 27 de novembre 1960 a Torí, és un periodista i polític italià, membre del Partit Demòcrata
Va ser elegit diputat el 2001 i 2008 i senador el 2006
Està casat amb Laura De Donato, periodista. Tenen quatre fills.
El 2006-2008 va fer part del segon govern de Romano Prodi com a sots-secretari d'Afers Estrangers.
A partir de maig de 2020 esdevé columnista de La Repubblica on escriu nombrosos editorials, reportatges i entrevistes que descriuen les principals crisis globals, l'enfrontament creixent entre democràcies i autoritaris. règims , les noves amenaces a la seguretat internacional, els reptes a Occident dels règims de Rússia i la Xina.
El març de 2022 va publicar el volum Dissident per a Rizzoli en què analitza l'enfrontament creixent entre democràcies i autocràcies acompanyant el lector en un viatge per les muntanyes del Kurdistan, on els combatents kurds van derrotar les milícies gihadistes de l'EI; als vessants de l'Himàlaia, on un grapat de monjos valents van salvar la mil·lenària cultura tibetana; a la petita i combativa Lituània, que va viure tots els totalitarismes del segle XX i avui acull dissidents de Rússia i Bielorússia; a l'illa de Taiwan, que resisteix l'autoritarisme xinès. El llibre conté un llarg diàleg amb Carles Puigdemont, l'únic "dissident europeu" present al volum.
Gianni Vernetti és partidari de la causa catalana i ha format part de la delegació internacional en diverses Diada Nacional de Catalunya

## Referències

* ↑ «On.Gianni Vernetti, XIV Legislatura». [Consulta: 30 novembre 2020].
* ↑ «Sen.Gianni Vernetti, XV Legislatura». [Consulta: 30 novembre 2020].
* ↑ «Ministero Affari Esteri». [Consulta: 20 octubre 2022].
* ↑ «Gianni Vernetti, Autore, La Repubblica». [Consulta: 30 novembre 2020].
* ↑ «Dissidenti, Rizzoli». [Consulta: 30 novembre 2020].

## Enllaços externs

* Gianni Vernetti - Lloc web oficial
# Gesellschaft Österreichischer Kakteenfreunde

Gesellschaft Österreichischer Kakteenfreunde (Societat d'amics de cactus austríacs) va ser fundada el 1930 per promoure les plantes suculentes. Està dividit en associacions ramificades, que actuen com a associacions independents, i actualment compta al voltant de 1.000 membres.
Com a publicació, la societat ofereix juntament amb la Deutschen Kakteen-Gesellschaft i la Schweizerische Kakteen-Gesellschaft, entre d'altres, la revista mensual Kakteen und andere Sukkulenten.

## Referències

* ↑ «Gesellschaft Österreichischer Kakteenfreunde – Biologie» (en alemany). [Consulta: 4 gener 2022].
# Valda (Trento)

Valda és un antic municipi italià, dins de la província de Trento. L'any 2007 tenia 229 habitants. Limitava amb els municipis de Grumes, Faver, Salurn (BZ) i Segonzano.
L'1 de gener 2016 es va fusionar amb els municipis de Grauno, Grumes i Faver creant així el nou municipi d'Altavalle, del qual actualment és una frazione.

## Administració

Llista d'alcaldes :
| Període | Identitat | Partit |
| 2008- | Paolo Fedrizzi | Llista cívica |
# Gneu Manli Vulsó (tribú)

Gneu Manli Vulsó (en llatí: Gnaeus Manlius Vulso)) va ser un magistrat romà que va viure al segle iv aC.
L'any 379 aC Va ser elegit tribú militar amb poder consular. Amb ell van ser elegits Publi Manli Capitolí, Luci Juli Jul, Gai Sextili, Marc Albini, Luci Antisti, Publi Treboni i Gai Erenuci. En aquell any, els plebeus i els patricis tenien tres tribuns cadascun. Luci Juli Jul es va quedar a Roma, i la guerra dels volscs va continuar. Les tropes romanes comandades per Gneu Manli Vulsó, un tribú sense gaire experiència militar, van poder superar l'atac enemic i van evitar una derrota. Mentrestant els pranestins es van rebel·lar.

## Referències

* ↑ Titus Livi. Ab Urbe Condita, VI, 30
# Gneu Octavi (cònsol 76 aC)

Gneu Octavi (en llatí Cnaeus Octavius) va ser un magistrat romà del segle i aC. Era fill de Marc Octavi (Marcus Octavius), tribú de la plebs l'any 133 aC. Formava part de la gens Octàvia, una antiga família d'origen plebeu.
Va ser elegit cònsol l'any 76 aC juntament amb Gai Escriboni Curió. És descrit com un home de temperament suau i afectat seriosament per la gota que pràcticament no el deixava caminar. No es coneix la data de la seva mort. Ciceró diu que era un orador descuidat.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 8.
# Gai Semproni Rútil

Gai Semproni Rútil (llatí: Gaius Sempronius Rutilus) va ser un magistrat romà del segle ii aC. Formava part de la branca plebea de la gens Semprònia.
Va ser elegit tribú de la plebs l'any 189 aC i va donar suport al seu col·lega Publi Semproni Grac en un judici públic contra Mani Acili Glabrió. Glabrió era candidat a censor però els optimats van impedir la seva elecció i el van desacreditar dient que s'havia quedat la meitat del botí de guerra en la lluita contra els etolis, i el seu propi legat, Marc Porci Cató, no li va fer costat. Llavors Glabrió es va retirar de la vida pública.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 682.
# Mormyrops masuianus

Mormyrops masuianus és una espècie de peix elefant elèctric pertanyent al gènere Mormyrops de la família Mormyridae present en diverses conques hidrogràfiques d'Àfrica, entre elles el Pool Malebo i la conca central i baixa del riu Congo. És nativa de la República Democràtica del Congo i la República Centreafricana; i pot aconseguir una grandària aproximada de 41,0 cm. D'acord amb la UICN, aquesta espècie pot catalogar-se en la categoria «Baix Risc (LC)».

## Referències

* ↑ Gosse, J.-P. (1984). Mormyridae. p. 63-122. En J. Daget, J.-P. Gosse i D.F.I. Thys van den Audenaerde (eds.) Check-list of the freshwater fishes of Africa (CLOFFA). (en anglès) ORSTOM, París i MRAC, Tervuren. Vol. 1.
* ↑ Boulenger, G. A. «Matériaux pour la faune du Congo. Poissons nouveaux du Congo. Première Partie. Mormyres» (PDF). Arxivat de l'original el 2014-03-15. [Consulta: 24 desembre 2018].
* 1 2 «Mormyrops masuianus». IUCN 2011. IUCN Red List of Threatened Species. Version 2011.2.. [Consulta: 14 març 2014].
# Moviment jueu lliberal de França

El Moviment Liberal Jueu de França (MJLF) (en francès: Mouvement juif libéral de France) és una associació cultural i religiosa liberal jueva afiliada a la Unió Mundial per al Judaisme Progressista. Fundat en 1977, el moviment promou la vida religiosa i cultural jueva mitjançant les seves dues sinagogues. El MJLF va ser creat al juny de 1977 per 50 famílies sota la direcció del rabí Daniel Farhi, el primer president Roger Benarrosh i Colette Kessler, directora d'educació. Diversos rabins han contribuït al desenvolupament del MJLF. Actualment, tres rabins lideren el moviment: Floriane Chinsky, Yann Boissière i Delphine Horvilleur.
El MJLF opera una sinagoga i una casa comunitària en el número 11 del carrer Gaston de Cavaillet en el districte 15, en el Front de Seine, a amb prou feines 100 metres del vell velòdrom d'hivern. Una segona sinagoga va ser creada en 1983 en l'est de París, es troba en el número 24 del carrer Surmelin en el districte 20.
L'organització realitza cursos, conferències i activitats, en el dia del llibre, i organitza fòrums i trobades inter-religioses. També edita la revista trimestral Tenoua, creada en 1981 pel rabí Daniel Farhi, i dirigida per la rabina Delphine Horvilleur.

## Referències

* ↑ «Terouma, une seule construction, plusieurs matériaux». Liberté juive, 14-02-2014. [Consulta: 20 Enero 2017].

## Enllaços externs

* Pàgina web (francès)
# Myrmica kotokui

Myrmica kotokui és una espècie de formiga de la subfamília dels mirmicins (Myrmicinae) pròpia del Japó.
Es considera que aquesta espècie està estretament emparentada amb l'europea Myrmica ruginodis i és possible que no sigui una espècie diferenciada. El 1989, Onoyama va suggerir que es podria tractar d'una subespècie de M. ruginodis.

## Referències

* Forel, A. «Die Ameisen des K. Zoologischen Museums in München». Sitzungsberichte der Königlich Bayerischen Akademie der Wissenschaften Mathematisch-Physikalische Klasse, 1911, pàg. 249–303.
* Azuma, N., J. Takahashi, T. Kikuchi, M. Yoshimura, K. Onoyama & S. Higashi «Microsatellite loci for Myrmica kotokui and their application in some congeneric ant species distributed in northern Japan». Molecular Ecology Notes, 5, 1, 2005, pàg. 118–120. doi:10.1111/j.1471-8286.2004.00849.x.
* Tomonori Kikuchi «Between- and within-population morphological comparisons of all castes between monogynous and polygynous colonies of the ant Myrmica kotokui». Ecological Entomology, 27, 4, 2002, pàg. 505. doi:10.1046/j.1365-2311.2002.00433.x.

## Enllaços externs

* Myrmica kotokui en la Japanese Ant Color Image Database (anglès)